**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 21.10.2009

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie

 2. Interpelácia poslancov

 3. Kontrola uznesení

 4. Hospodárenie obce za III.Q. 2009

 5. Finančné a ekonomické záležitosti

 6. Žiadosť o odkúpenie pozemku – Ranč Hosťová

 7. Informácie o výbere dodávateľa na obecné nájomné byty

 8. Rôzne

 9. Záver

**K bodu číslo 1:**

Ďalšie riadne zasadnutie obecného zastupiteľstva v roku 2009 otvorila a viedla starostka obce Alžbeta Gálová. Skonštatovala, že sú prítomní všetci členovia obecného zastupiteľstva, preto je zasadnutie uznášania schopné.

Starostka obce určila overovateľov zápisnice: Kristián Palkovič

 Blažej Gál

**K bodu číslo 7:**

Starostka obce na začiatok oznámila poslancom, že na zasadnutie sa dostavil aj koordinátor verejného obstarávania nájomných bytov p. Jozef Balko z Kolíňan a preto siedmy bod programu

informácie o výbere dodávateľa na obecné nájomné byty by sa presunul na začiatok rokovania zastupiteľstva. Členovia obecného zastupiteľstva sú zároveň aj členmi komisie na vyhodnotenie ponúk verejného obstarávania. Pán Balko na začiatok zhrnul doterajší postup pri verejnom obstarávaní, do súťaže sa prihlásilo päť firiem, z toho firma AB Stav, s.r.o. nepredložila všetky potrebné doklady a preto bola zo súťaže vylúčená. Pri podkladov u firmy Soar, s.r.o. sa pri kontrole zistila chyba pri sčítavaní jednotlivých položiek, táto firma podala pritom najnižší návrh ceny. Komisia má rozhodnúť o vylúčení, alebo nevylúčení tejto firmy z verejnej súťaže. Všetky podané návrhy presahujú sumu na ktorú by obec dostalo finančné prostriedky z fondu rozvoja bývania. Preto p. Balko navrhol, aby súťaž bola zrušená a s dodávateľmi sa rokovalo jednotlivo. Po dlhšej diskusii o zotrvaní firmy Soar, s.r.o. vo verejnej súťaži sa komisia dohodla, že firme Soar, s.r.o. bude umožnené, aby pokračovalo vo výberovom konaní.

**K bodu číslo 2:**

Poslanec Kristián Palkovič sa informoval o zmluve, ktorá je uzatvorená medzi obcou a nájomníčkou sociálneho bytu p. Evou Kolompárovou. Starostka oznámila, že zmluva je uzatvorená na päť rokov, ktoré uplynie v roku 2011, počas týchto piatich rokov nájomníčka neplatí nájomné. Po uplynutí tejto doby je nájomníčka, v prípade keď s ňou obec neuzatvorí ďalšiu zmluvu, povinná opustiť tento sociálny byt bez poskytnutia náhradného ubytovania. Kontrolórka obce M.Jaleczová upozornila starostku obce , že je potrebné v zmluve opraviť dobu pobytu v článku II., nakoľko je tam uvedené, že zmluva je na dobu určitú – 5 rokov, ale je tam napísané od 01.04.2006 do 31.03.2010, čo sú štyri roky, namiesto do 31.03.2011.

Poslanec Blažej Gál upozornil, že na čiernu skládku, ktorá sa nachádza na tkz. „močele“ /pozemok za rodinným domom p. Ing. N. Gála, súpisné číslo 88/. Na túto miesto sa opätovne vyváža odpad, aj napriek tomu, že sa s tým obec zaoberala už aj v minulom roku na svojich zasadnutiach. Starostka odpovedala, že bola tam umiestnená tabuľa s nápisom zákaz vyvážania smeti, ktorú neznáma osoba odstránila. Poslanec A.Brath upozornil, že minulý rok tam bola miestna obhliadka na ktorej sa zúčastnil len on a starostka obce, ostatní poslanci sa nedostavili. Poslanci sa rozhodli, že tam treba opätovne umiestniť tabuľu s upozornením na zákaz vyvážania smetí.

Poslanec Anton Brath upozornil, že keď sa z cintorína bude vyvážať veľkokapacitný kontajner, treba dať odviezť aj kontajner aj z futbalového ihriska, ktorý je tiež plný a umiestniť ho na iné miesto.

Poslanci ďalej navrhli p.starostke, aby stavebníčka p. Helena Vundačová bola upozornená na to, aby stavebný odpad nezhromažďovala na jednom mieste pri stavenisku, z dôvodu, že vznikne riziko vyvážania smetí aj inými občanmi.

**K bodu číslo 3:**

Pri kontrole uznesení sa ujal slova p. Anton Brath ohľadne prenájmu obecných pozemkov, o ktorých obecné zastupiteľstvo rokovalo na svojom ostatnom zasadnutí, kde uznesením č. 16/2009 schválilo vypovedanie nájomnej zmluvy spoločnosti W +V, spol. s r.o. a prenajatie týchto pozemkov SHR Ľudovítovi Tomanovi. Navrhol prehodnotenie tohto uznesenia na základe toho, že konateľ firmy W + V, spol. s.r.o. je ochotný uzatvoriť s obcou aj dlhodobý prenájom pozemkov za výhodnejšie podmienky pre obec, ako je to v súčasnosti.

Poslanci sa rozhodli o prehodnotení tohto rozhodnutia a podali návrh, aby obecné pozemky, boli prenajaté SHR Ľudovítovi Tomanovi a spoločnosti W +V, spol. s.r.o. v rovnakej výmere. Následne o tomto návrhu hlasovali:

Hlasovanie: za 5

 Proti 0

**UZNESENIE Č. 17/2009**

**a. Obecné zastupiteľstvo v Hosťovej ruší uznesenie č. 16/2009 zo dňa 03.08.2009.**

**b. obecné zastupiteľstvo schvaľuje prenájom obecných pozemkov SHR Ľudovítovi Tomanovi**

 **a spoločnosti W + V, spol . s r.o. v rovnakej výmere pri dodržaní všetkých zmluvných dojednaní**

**K bodu číslo 4:**

Pred pokračovaním ďalšieho rokovania o slovo poprosila hlavná kontrolórka obce M. Jaleczová.

Poslancom vyčítala slabú spoluprácu medzi sebou, namiesto závisti by sa spoločnými silami mali usilovať o rozvoj obce. Aj také malé obce ako Hosťová dokážu môžu získať rôzne dotácie napr. na kanalizáciu, treba sa len snažiť osloviť kompetentných, ktorí dokážu pomôcť obci pri získavaní dotácií na projekty. Zastupiteľstvo v tomto zložení pôsobí už tretí rok a obec ešte nezískala podporu ani na jeden z väčších projektov, ako sú pozemné komunikácie, alebo rozšírenie kultúrneho domu.

Pri tejto príležitosti sa p.starostky spýtala na projekt na pozemné komunikácie, za ktoré obec v roku 2008 zaplatila. Starostka oznámila, že sa skontaktovala s jednou firmou, ktorá robila sprostredkovateľa medzi obcou a projekčnou firmou. Sprostredkovateľská firmy tvrdí, že oni splnili zmluvné podmienky, s firmou, ktorá mala vyhotoviť projekt sa nepodarilo skontaktovať.

Ďalej upozornila prítomných na dodržiavanie rozpočtu, nakoľko pri kontrole účtovných dokladov zistila, že rozpočet obce bol zmenený po prekročení výdavkov. Týmto nedostatkom by sa dalo vyhnúť zvolaním riadneho zasadnutia kvôli zhodnoteniu zmien v časovom predstihu.

Pri plánovaní väčších výdavkov by štatutárne orgány obce mali brať do úvahy fakt, že rozpočet obce bol v tomto roku značne znížení zo strany štátu kvôli hospodárskej kríze. Ďalším dôvodom na šetrenie finančných prostriedkov mala byť skutočnosť, že rozpočet obce ku koncu roku 2009 bude v porovnaní s predchádzajúcim rokom /rozpočet bol prebytkový – 932 tis. Sk/ vyrovnaný.

Účtovníčka obce predložila poslancom výkaz o hospodárení obce za III.Q.2009, konkrétne plnenie výdavkovej a príjmovej časti rozpočtu za rok 2009. Poslanci preštudovali jednotlivé položky, pri nejasnostiach sa opýtali na obsah danej účtovnej položky.

Príloha číslo: 1 – plnenie rozpočtu obce za III.Q.2009

Hlasovanie: za 5

 Proti 0

**UZNESENIE Č. 18 /2009**

**Obecné zastupiteľstvo v Hosťovej berie na vedomie plnenie rozpočtu za III.Q. 2009 bez výhrad.**

**K bodu číslo 5:**

Účtovníčka obce predložila poslancom návrh na zmenu rozpočtu obce v roku 2009 . Po jednom rozoberala jednotlivé položky pri ktorých sa navrhuje zmena aj s odôvodnením tejto zmeny.

Po tejto úprave bude bežný rozpočet obce vyrovnaný, pričom dlhší čas bol prebytkový.

Nakoľko obec bude musieť pre rok 2010 vypracovať aj programový rozpočet vyzvala poslancov, aby pri príprave rozpočtu spolupracovali a predkladali svoje návrhy a pripomienky. Predložila poslanom vzorový programový rozpočet obce, ktorý bol k nahliadnutiu na webovej stránke Ministerstva financií.

Príloha číslo: 2 – návrh na zmenu rozpočtu

Hlasovanie: za 5

 Proti 0

**UZNESENIE Č. 19 /2009**

**Obecné zastupiteľstvo v Hosťovej schvaľuje zmenu rozpočtu na rok 2009 podľa predloženého návrhu.**

Pri tomto bode programu upozorňovala poslancov na potrebu spracovanie predbežného rozpočtu,

na rôzne obecné akcie, ako sú napr. opravy, stavby, kultúrne akcie, aby sa dali tieto výdavky dopredu zapracovať do rozpočtu obce. Bez spracovania predbežného rozpočtu, alebo prieskumu sa nedá rozpočet naplánovať, a prichádza k prekročeniu výdavkov. Poslancom navrhla, preštudovanie zákona o rozpočtových pravidlách, kde je uvedené, že obecné zastupiteľstvo musí rozhodnúť o zmene rozpočtu dopredu, a nie spraviť to dodatočne, keď rozpočet je už prekročený. Ďalej upozornila na vystavovanie objednávok, ktoré chýbali najmä pri faktúrach, ktoré sa týkali výstavby sociálnych miestností pre športovcov obce Hosťová. Nie je známa ani finančná výška pre pána Jozefa Balka, ktorý pre obec zabezpečuje verejnú súťaž na výstavbu nájomných bytov a preto ešte nie je zapracovaná v rozpočte.

Ďalej účtovníčka obce predložila finančné vyúčtovanie obecných slávností, ktoré sa konali 05. a 06. septembra 2009. Na túto akciu obec získalo aj finančnú podporu od spoločnosti W+V, spol . s r.o. vo výške – 200,00 eur. Obec mala na túto kultúrnu akciu vyčlenené finančné prostriedky vo výške 830,00 eur, a nastalo prekročenie o 344,00 eur.

Ďalej predložila finančné vyúčtovanie aj ďalších akcií obce ako bolo oplotenie areálu MŠ, úprava chodníka pri MŠ a pokládka vonkajšej dlažby, rozšírenie parkoviska a sociálne miestnosti pre športovcov obce Hosťová.

Príloha číslo: 3 – finančné vyúčtovanie

 a. oplotenie areálu MŠ

 b. úprava chodníka pri MŠ a pokládka vonkajšej dlažby

 c. rozšírenie parkoviska

 d. obecné slávnosti

 e. sociálne miestnosti pre športovcov obce

Hlasovanie: za 5

 Proti 0

**UZNESENIE Č.20 /2009**

**Obecné zastupiteľstvo v Hosťovej berie na vedomie finančné vyúčtovanie uvedených akcií**

**/oplotenie areálu MŠ, úprava chodníka pri MŠ, rozšírenie parkoviska, obecné slávnosti, sociálne miestnosti pre športovcov obce/.**

Ďalej účtovníčka dala na schválenie vnútorné predpisy o postupe a zaraďovaní prostriedkov zo štátneho rozpočtu , vnútorný predpis – rozpočtové pravidlá obce Hosťová.

Príloha číslo: 4 - a. vnútorný predpis o postupe zaraďovaní prostriedkov zo štátneho rozpočtu

 b. vnútorný predpis o rozpočtových pravidlách obce Hosťová.

Hlasovanie: za 5

 Proti 0

**UZNESENIE Č.21 /2009**

**Obecné zastupiteľstvo v Hosťovej schvaľuje vnútorný predpis**

**a. o postupe a zaraďovaní prostriedkov zo štátneho rozpočtu /ŠR/, z Európskej únie /EÚ/, zo**

 **zahraničia poskytnutých na konkrétny účel, z rozpočtu iného subjektu verejnej správy a darov, ak darca určí účel daru do rozpočtu obce.**

**b. rozpočtové pravidlá obce Hosťová**

**K bodu číslo 6:**

Starostka obce oboznámila členov obecného zastupiteľstva zo žiadosťou spoločnosti Alternative Business Development, s.r.o. na odkúpenie časti pozemku pod rančom vo vlastníctve obce Hosťová, konkrétne parcely číslo: 527/2.

Časť týchto pozemkov bola ohradená ešte za čias Jednotného roľníckeho družstva a užíva ich práve spoločnosť ABD,s.r.o. Poslanci upozornili, že obec práve na tomto pozemku chce začať výstavbu obecného nájomného bytu a v budúcnosti sa na tento pozemok ešte mohli umiestniť ďalšie nájomné byty. Obec by poprípade so spoločnosťou uskutočnila výmenu pozemkov, za pozemky ktoré sa nachádzajú vedľa parcely na ktorej sa plánuje výstavba nájomných bytov, ale spoločnosť ABD, s.r.o. by musela odkúpiť tieto parcely od súkromných vlastníkov.

Príloha číslo: 5 – kópia listu spoločnosti ABD,s.r.o.

Hlasovanie: za 5

 Proti 0

**UZNESENIE Č.22 /2009**

**Obecné zastupiteľstvo v Hosťovej neschvaľuje predaj časti obecného pozemku p.č. 527/2 spoločnosti Alternative Business Development, s.r.o.**

**K bodu číslo 7:**

Bol prerokovaný na začiatku rokovania.

**K bodu číslo 8:**

Poslanci nemali žiadne dotazy.

**K bodu číslo 9:**

Starostka obce poďakovala prítomným za účasť na dnešnom zasadnutí.

Overovatelia zápisnice:

Kristián Palkovič .........................

Blažej Gál .........................

Zapisovateľka zápisnice:

Renáta Tóthová .........................

 Alžbeta Gálová

 starostka obce